POLUGODIŠNJI IZVJEŠTAJ O IZVRŠENJU PRORAČUNA OPĆINE JAKŠIĆ ZA 2021. GODINU

Prema odredbama Pravilnika o polugodišnjem i godišnjem izvještaju o izvršenju proračuna (NN br.24/13, 102/17, 1/20, 147/20) polugodišnji izvještaj o izvršenju Proračuna Općine Jakšić sadrži:

1. Opći dio proračuna koji čini Račun prihoda i primitaka, Račun rashoda i izdataka i Račun financiranja

2. Posebni dio proračuna po organizacijskoj i programskoj klasifikaciji, te razini odj.ekonom.klas.

3. Izvještaj o zaduživanju na domaćem i stranom tržištu novca i kapitala,

4 .Izvještaj o korištenju proračunske zalihe,

5. Izvještaj o danim jamstvima i izdacima po danim jamstvima,

6. Obrazloženje ostvarenja prihoda i primitaka, rashoda i izdataka.

1. OPĆI DIO PRORAČUNA

Opći dio Proračuna sadrži:

 - Sažetak A. Račun prihoda i rashoda i B.Račun financiranja

 - Račun prihoda i rashoda po ekonomskoj klasifikaciji i raspoloživa sredstva iz prethodnih godina

 - Račun prihoda i rashoda po izvorima financiranja

 - Račun prihoda i rashoda po funkcijskoj klasifikaciji

 - Račun financiranja po ekonomskoj klasifikaciji

2. POSEBNI DIO PRORAČUNA

 - Izvršenje proračuna po organizacijskoj klasifikaciji

 - Izvršenje proračuna po programskoj klasifikaciji

3. IZVJEŠTAJ O ZADUŽIVANJU NA DOMAĆEM I STRANOM TRŽIŠTU U NOVCA I KAPITALA

Općina Jakšić nije imala zaduživanja .

4. IZVJEŠTAJ O KORIŠTENJU PRORAČUNSKE ZALIHE

U navedenom razdoblju proračunska zaliha nije korištena.

5. IZVJEŠTAJ O DANIM JAMSTVIMA I IZDACIMA PO DANIM JAMSTVIMA

U navedenom razdoblju općina nije davala jamstva.

6. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA ZA RAZDOBLJE

 01.01.-30.06.2021.GODINE

PRIHODI I PRIMICI PRORAČUNA

Ukupni prihodi i primici proračuna za navedeno razdoblje ostvareni su u iznosu 5.215.134 kn ili 74% u odnosu na isto razdoblje prethodne godine. Od tog iznosa 4.843.805 kn odnosi se na prihode općine, a 371.329 kn na prihode vrtića. Najznačajniji ostvareni prihod je od poreza na dohodak u iznosu od 1.821.222 kn, ali znatno manja realizacija u odnosu na prethodnu godinu zbog kompenzacijske mjere-fiskalnog izravnanja koja se od ove godine vodi kao pomoći na skupini 633.

Ostvarene pomoći iz proračuna iznose 2.477.797 kn, od toga općina 2.462.397 kn, a odnose se na pomoći iz Drž.pror.RH-tekuće pomoći fisk.izr.-kompenzacijska mjera u iznosu 2.340.529 kn i Hrv.zavoda za zapošljavanje za javne radove na revitalizaciji jav.površina i okoliša u iznosu 121.868 kn, a dj.vrtić u iznosu 15.400 kn, a odnose se na pomoći od Min.znanosti za predškolski odgoj u iznosu 8.520 kn i PSŽ u iznosu 6.880 kn.

Prihodi od imovine ostvareni su u iznosu 149.859 kn, od toga općina 149.852 kn, a odnose se na prihode od kamata u iznosu 62 kn, naknade za koncesije u iznosu 7.292 kn, prihode od zakupa poljoprivrednog zemljišta u vlasništvu RH u iznosu 37.128 kn, prihode od zakupa poslovnog prostora u iznosu 4.320 kn, prihode od naknada za grobno mjesto i grobne godišnje naknade u iznosu 75.930 kn, prihoda od nakn.za uporabu javnih površina u iznosu 1.200 kn, te prihoda od naknade za zadržavanje nezakonito izgrađenih zgrada u iznosu 23.920 kn, a 7 kn se odnosi na prihode dj.vrtića od kamata.

Prihodi od upravnih i administr.pristojbi, pristojbi po posebnim propisima ostvareni su u iznosu 589.668 kn. Navedeni prihodi odnose se na prihode po posebnim propisima i upr.pristojbe u iznosu 360.588 kn, od toga prihodi općine 5.323 kn, a to su vodni doprinos, šumski doprinos, ost.nesp.prihodi , a 355.265 kn se odnosi na prihode dječjeg vrtića Jakšić od sufinanciranja smještaja i prehrane djece koje uplaćuju roditelji, a prihodi u iznosu 229.080 kn odnose se na prihode općine od komunalne naknade u iznosu 199.487 kn, komunalnog doprinosa za građ. i korišt.objekata i uređ.kom.infrastrukture u iznosu 29.593 kn.

Prihodi od pruženih usluga i donacija ostvareni su u iznosu 0 kn, jer se u vrtiću zbog poštivanja epidemioloških mjera nije izvodio program igraonice i engleskog jezika.

Prihodi od prodaje nefinancijske imovine ostvareni u iznosu 62.063 kn odnose se na prihode općine od prodaje poljoprivrednog zemljišta 5.140 kn, građevinskog zemljišta 56.855 kn i prihoda od prodaje stanova na koje postoji stan.pravo 68 kn.

RASHODI I IZDACI PRORAČUNA

Ostvareni rashodi i izdaci iznose 5.945.201 kn ili 102% u odnosu na isto razdoblje prethodne godine. Od tog iznosa 5.717.637 kn odnosi se na rashode općine, a 227.564 kn na dječji vrtić Jakšić.

Rashodi za zaposlene- za plaće djelatnika općine, dječjeg vrtića i djelatnike za javne radove ukupno je utrošeno 1.048.663 kn.

Ukupno ostvareni materijalni rashodi iznose 1.373.969 kn. Rashode čine naknade troškova zaposlenima-konto 321 u iznosu 59.845 kn, od toga općina 21.615 kn, a dj.vrtić 38.230 kn. Zatim rashodi za materijal i energiju-konto 322 u iznosu 239.077 kn, od toga općina 148.714 kn, a dj.vrtić 90.363 kn (ured.materijal, literatura, el.energija , javna rasvjeta, plin, gorivo, didaktički materijal, higijenske potrepštine, namirnice, mat.tek.i inv.održ., oprema). Zatim rashodi za usluge-konto 323 u iznosu 887.996 kn, od toga općina 805.013 kn, a dj.vrtić 82.983 kn (tekuće i inv.održavanje, usl.telefona, pošte, komunalne usluge, intelektualne usluge, računalne usluge, usluge promidžbe i informiranja, geod.katastarske usluge, zdravstvene usluge, ostale usluge). Ostali nespomenuti rashodi poslovanja-konto 329 u iznosu 187.051 kn (naknade članovima predstavničkih tijela, povjerenstava, premije osiguranja , reprezentacija, ost.nesp.rashodi poslovanja, članarine) od toga općina 171.789 kn, a dj.vrtić 15.262 kn.

Financijski rashodi izvršeni su u iznosu 11.536 kn, od toga općina 9.666 kn, a dj.vrtić 1.870 kn za plaćanje usluga platnog prometa banci i FINI. Pomoći dane unutar općeg proračuna iznose 123.631 kn – općina, a odnose se na prijenos sredstava OŠ Mladost Jakšić za sufinanc.programa produženog boravka učenika u školi u iznosu 71.082 kn, Fondu zašt.okoliša i energ.učinkovitosti za spremnike u iznosu 52.549 kn.

Rashodi za naknade građanima i kućanstvima i druge naknade iznose 182.439 kn - općina. Rashodi se odnose na isplate jednokratnih pomoći građanima i kućanstvima-soc.ugrož.osobe u iznosu 18.000 kn, stipendije učenicima u iznosu 100.800 kn, naknade za novorođenčad u iznosu 44.000 kn, te sufinanciranje cijene prijevoza učenika srednjih škola u iznosu 19.639 kn.

Ostali rashodi u iznosu 1.376.320 kn iskazani su kao tekuće donacije za financiranje udruga u športu u iznosu 170.000 kn (NK Jakšić 52.500 kn, NK Dinamo Rajsavac 35.000 kn, NK Eminovci 44.000 kn, MNK Jakšić 12.500 kn, ŠRD Zelena laguna 6.000 kn, ŠRD Slavonac 8.000 kn, Lovačko društvo Seljak 6.000 kn, ŠRU Šaran 6.000 kn), te tekuće donacije za financiranje udruga u kulturi i društv.djelat. u iznosu 61.000 kn (Matica umirovljenika 7.000 kn, Matica Slovaka 9.000 kn, Udruga Okret 4.000 kn,Udr.Ledina 6.000 kn, Glazba Jakšić 8.000 kn, HKUD Slavonija 23.000 kn, Udr.Humanum 4.000 kn), političkim strankama u iznosu 12.200 kn, DVD Jakšić u iznosu 230.000 kn, OŠ Mladost Jakšić u iznosu 30.000 kn, sponzorstva , manifestacije, priredbe u iznosu 8.500 kn, Gorska služba spašavanja u iznosu 6.000 kn, Crveni križ i sl.traženja u iznosu 28.000 kn, vjerske zajednice u iznosu 25.000 kn, turistička zajednica područja „Zlatni Papuk“ u iznosu 66.000 kn, naknade štete zaposlenicima u iznosu 460.439 kn, kap.pom.Tekiji za sufinanciranje razvoja vodnokomunalne infrastrukture Aglomeracija Pleternica u iznosu 56.519 kn, sufin.izgr.i rekonstr.vodovoda i kanalizacije naselja Jakšić ul.K.Zvonimira u iznosu 65.662 kn i sufin.izgr.kanaliz.mreže i vodovoda naselja Cerovac-Granje u iznosu 127.000 kn, te pomoći u slučaju nepogoda Sisačko Moslavačkoj županiji-fin.pomoć za potres za djelomično ublažavanje posljedica raz.potresa koji su zadesili područje županije u iznosu 30.000 kn, a dj.vrtić 0 kn.

Za nabavu nefinancijske imovine ostvareni su rashodi u iznosu od 1.828.643 kn - općina za materijalnu imovinu-prirodna bogatstva-konto 411 u iznosu 293.166 kn kupnja zemljišta za starački dom. Zatim izgradnja građevinskih objekata-konto 421 u iznosu 765.970 kn ( gospodarska zona-kom.i cest.infrastruktura 12.500 kn, led rasvjeta nas.Svetinja 60.938 kn, led rasvjeta nas.Bertelovci, Tekić 228.738 kn , ner.ceste-Eminovci-asvaltiranje kolnika odvojka ul.K.Tomislava 140.687 kn, asvaltiranje kolnika ul.K.Zvonimira Jakšić 143.992 kn, asvaltiranje kolnika odvojka Ribnjačke ul.Rajsavac 103.028 kn, dogradnja vrtića 76.087 kn). Zatim nabava opreme-konto 422 u iznosu 18.857 kn, (uredski namještaj 4.845 kn, nabava opreme-metalni kontejneri za smeće 14.012 kn). Zatim dodatna ulaganja na građ.objektima –konto 451 u iznosu 750.650 kn (uređenje i rekonstrukcija društvenog doma Rajsavac 598.887 kn, uređenje i rekonstrukcija mjesni dom Jakšić-stari vatrogasni dom 151.763 kn.

Obveze na dan 30.06.2021. godine su ostale neplaćene u iznosu 135.226 kn, od toga općina u iznosu 12.937 kn, a dj.vrtić u iznosu 122.289 kn, a odnose se na rashode poslovanja.

Na dan 30.06.2021.godine ostvaren je manjak prihoda i primitaka u iznosu 730.066,66 kn, a višak prihoda i primitaka preneseni odnosno raspoloživi iz prethodni godina 2.117.295,64 kn, nakon čega ostaje višak prihoda i primitaka raspoloživ u sljedećem razdoblju 1.387.228,98 kn, od toga općina Jakšić 1.064.889,47 kn, a prorač.korisnik dječji vrtić 322.339,51 kn.

Stanje žiro računa 02. siječnja 2021.godine iznosilo je 1.960.493,97 kn, a stanje žiro računa na dan 30.lipnja 2021. godine iznosilo je 1.463.627 kn, od toga općina 1.077.826,42 kn, a dječji vrtić 385.801 kn.